Kofola

Kofola je československý sýtený nealkoholický kolový nápoj vyrábaný v Česku a na Slovensku. Na tomto trhu je hlavným konkurentom nápojov Coca-Cola a Pepsi. Vyrába sa z kofo sirupu. Spoločnosť Kofola vyrába aj minerálnu vodu Kláštorná.  

 Dejiny 
Kofola vznikla začiatkom 60. rokov 20. storočia v česko-slovenskom farmaceutickom závode Galena národného podniku (n. p.), Opava-Komárov, kde ho so svojím tímom technologicky zaviedol do výroby Jaroslav Knap. Hlavnou ingredienciou bol sirup Kofo vyvinutý v roku 1959 vo Výskumnom ústave liečivých rastlín v Biogena n. p., v Prahe. Poverený vývojom kolového nápoja bol RNDr. PhMr. Zdeněk Blažek. Tajomstvom sirupu bol bylinný extrakt s prídavkom kofeínu, ktorý bol produkovaný pri pražení kávy. Výsledkom bol tmavý sladkokyslý nealkoholický nápoj Kofola, ktorý bol predstavený a začiatkom roku 1960 uvedený na trh. Prvé fľaše boli plnené v pražskej sódovkárni v Holešoviciach.

Coca-Cola sa v ČSSR plnila od roku 1971, ale bola určená do reštaurácií vyššej cenovej skupiny, s prirážkou sa predávala vo vlaku či v lietadle. Spočiatku sa mala 250 ml fľaška v obchode predávať za 2,50 česko-slovenských korún (Kčs) ale inde bola drahšia. Koncom 80. rokov stála 330 ml fľaša už 4,80 Kčs v reštaurácii 3. triedy. V ČSSR sa prvýkrát v obchodoch objavila Pepsi Cola v roku 1973, plnila sa na Slovensku v plničke Slovlik Malacky.

Počas 60. a 70. rokov sa Kofola v socialistickom Česko-Slovensku stala obľúbenou, aj pretože nahradila nie vždy dostupné a drahšie západné kolové nápoje, ako boli Coca-Cola a Pepsi Cola. Bola dvakrát lacnejšia ako podobné produkty (tej doby) dovezené zo zahraničia. Pri uvedení na trh v roku 1960 stála Kofola približne 1 Kčs za fľašu, čo bola vtedy bežná cena bežne dostupnej ovocnej limonády. Štítky a vrchnáky na fľašiach Kofoly okrem ceny (0,33 l za 0,9 Kčs; 0,5 l za 1,2 Kčs) obsahovali číslo vtedajšej odborovej normy ON 56 7879. Bola to štátna norma ČSN pre nealkoholické nápoje a limonády. Štítky tiež obsahovali vety ako: Neovocný osviežujúci nápoj. Podávajte chladené! Obsahuje kofeín. 

Po páde komunistického režimu v novembri roku 1989 musela Kofola zápasiť s mnohými zahraničnými značkami, ktoré vstúpili na novootvorený atraktívny trh. Vďaka vtedajšej neexistencii ochrannej známky a verejne dostupnej receptúre bola značka „kofola“ vnímaná skôr ako všeobecné pomenovanie druhu nápoja a nie ako názov konkrétneho produktu. Veľa firiem produkovalo svoje vlastné „kofoly“, hoci tie nemali s pôvodnou nič spoločného. Na Slovensku sa tešila obľube najmä „kofola“ vyrábaná pivovarom Stein, a. s. Ďalším problémom bola znížená kúpyschopnosť. V závislosti od predajcu a typu fľaše bola cena kolového nápoja na prelome tisícročí 10 až 15 Kčs, čo pre viaceré slovenské domácnosti nebola malá položka. V roku 2000 dosiahla na Slovensku priemerná ročná inflácia 12,0 %, čo bolo najvyššia inflácia od roku 1993. (V roku 2000 stála 0,5 l Coca-Coly približne 15 Sk. Ceny potravín v roku 2000 zrástli o 20,5 %.)

 Získanie značky rodinou Samarasovcov 
V tej dobe bolo viacero pokusov rôznych výrobcov o vytvorenie silnej značky Kofola, ani jeden však nebol úspešný. Po období úpadku a súdnych sporov o ochrannú známku sa stala firma Santa nápoje (teraz spoločnosť Aetos), sídliaca v meste Krnov v Česku, ktorú v roku 1993 kúpila grécka rodina Samarasovcov, jediným výrobcom a distributérom Kofoly v Česku a na Slovensku.

V roku 2002 postavila spoločnosť novú továreň v Rajeckej Lesnej na Slovensku, aby tak uspokojila dopyt na slovenskom trhu. V roku 2003 sa firma premenovala na Kofola, a. s. Okrem Kofoly vyrába aj iné nealkoholické nápoje (Top Topic, Jupí, Jupík, RC Cola, Rajec), ktoré vyváža do Poľska, Maďarska, Slovinska a Chorvátska. V roku 2018 mala materská firma sedem výrobných závodov v Česku, Poľsku, na Slovensku, v Slovinsku a Chorvátsku (pozri Kofola ČeskoSlovensko).  

Od roku 1998 sa Kofola dodáva aj v 0,5 a 2-litrových PET fľašiach (na doplnenie k 0,33-litrovým skleneným fľašiam). 0,25-litrové plechovky boli predstavené v roku 2003, 1-litrové PET-fľaše v decembri 2004 a v roku 2012 aj PET-fľaše s objemom 1,5 litra. V mnohých baroch a reštauráciách je veľmi populárne aj čapovanie Kofoly z 50-litrových sudov. 

V roku 2002 spustil výrobca mediálnu kampaň, zacielenú na mladé a moderné publikum, ktorá je založená na slogane „Když ji miluješ, není co řešit. / Keď ju miluješ, nie je čo riešiť.“ Do roku 2000 zobrazovalo logo Kofoly kávové zrno. To terajšie pripomína kávový list.

Pri príležitosti 50. výročia Kofoly, v roku 2010, bola spustená mediálna kampaň v retro štýle so sloganom „Láska nie je žiadna veda, Kofola to vie už 50 rokov.“ Kofola zároveň zmenila tvar 0,5 litrových a 1 litrových fliaš.

 Predaj 
Na Slovensku je Kofola najvážnejším konkurentom Coca-Coly a Pepsi. V roku 2003 sa na slovenskom trhu predalo 14,28 milióna litrov Kofoly, v roku 2004 dosiahol predaj 19,44 milióna litrov. Podľa prieskumu z roku 2004, 17 % slovenských konzumentov kolových nealkoholických nápojov si kupuje najčastejšie Kofolu v porovnaní so 14 %, ktorí uprednostňujú Coca-Colu. Trhový podiel Kofoly sa v rokoch 2001-2004 zdvojnásobil (4,6 % v roku 2002, 9,4 % v roku 2004). Kofola obsadila tretie miesto na slovenskom trhu, za Coca-Colou (11,5 % v roku 2004) a Walmarkom (9,6 %), čím predbehla Pepsi (5,5 %). V roku 2006 však Kofola predbehla aj Coca-Colu a stala sa tým najpredávanejším kolovým nápojom na Slovensku, pri čom Kofola Original zároveň najpredávanejším nealkoholickým nápojom na Slovensku. V roku 2006 patrilo Kofole vyše 32 percent slovenského trhu kolových nápojov z hľadiska objemu predaja v maloobchode.Muž, ktorý vzkriesil Kofolu, URL: http://profit.etrend.sk/ludia-a-firmy/muz-ktory-vzkriesil-kofolu.html 

Kofola SA Capital Group tvorí niekoľko dcérskych spoločností, ktoré pôsobia v Česku, Slovensku, Rusku a Poľsku. Kofola SA je dcérska spoločnosť založená v Poľsku, zaoberajúca sa odvetvím nealkoholických nápojov. Táto spoločnosť je výrobcom a distribútorom sýtených a nesýtených nápojov, minerálnych vôd, džúsov, ovocných nápojov, detských nápojov a energetických nápojov. Produktové portfólio spoločnosti sa skladá z niekoľkých značiek, vrátane kolových nápojov pod značkou Hoop Cola, minerálnych vôd Artic Classic a Woda Grodziska, sirupy Paola, Jarmark Polski, Jupi, Jupík a medzi ostatnými tiež ľadové čaje ako Pickwick Ice Tea a Happy Frutti.

V  roku 2013 Kofola Group, aj napriek vysokým cenám komodít a slabšiemu dopytu zvýšila ročný obrat z 1 013 mil. PLN na 1 016 mil. PLN. Spoločnosti sa tiež podarilo zvýšiť prevádzkový zisk (EBIT) o 1,6% , okrem toho zvýšila svoj podiel na trhu v rôznych segmentoch a tým znížila úroveň zadlženia. Kofola SA tiež oznamuje, že v roku 2014 zameria svoju činnosť okrem výberových reštaurácií aj na rastúci trh so zdravými nápojmi. 

Kofole SA Group bol udelený titul „Perla poľského hospodárstva“ v kategórii Veľké perly 11. ročníka  organizovaného redakciou ekonomického magazínu Polish Market v spolupráci s Ekonomickým ústavom Poľskej akadémie vied.Kofola SA  - Pearl of the Polish Economy http://www.kofola.pl/en

 Prísady 
Sirup Kofo, hlavná prísada Kofoly, pozostáva zo 14 prírodných prísad (akými sú výťažky z jabĺk, čerešní a ríbezlí alebo z aromatických bylín), cukru a / alebo kukuričného sirupu s vysokým obsahom fruktózy (2014) a karamelu. V porovnaní s Pepsi alebo Coca-colou obsahuje o 30 % menej cukru, o trochu viac kofeínu (15 mg/100ml, Coca-Cola 9,6 mg/100ml) a neobsahuje kyselinu fosforečnú.

RokPríchutePríchute (vianočných) limitovaných edíciíNázovPríchuťNázovPríchuť2004Kofola Citruscitrón - -2007 - -Kofola Škoricováškorica2008Kofola Bez cukruNeobsahuje žiaden
cukorKofola Barborkováčerešňa2009 - -Kofola Hviezdičková Kofola - symbol reklamních Vánoc je tu, URL: http://www.radiotv.cz/p_outdoor/a_outdoor/kofola-symbol-reklamnich-vanoc-je-tu/granátové jablko a vanilka2011Kofola Višňovávišňa - -Kofola Extra Bylinková
(podľa receptúry Jaroslava Knapa)horec, púpava 
a mäta2012Kofola FestivalováguaveKofola VanilkovávanilkaKofola s Guaranou
(ergonomicky tvarovaná flaša 1 l)guarana2013Kofola Vanilkovávanilka - -2014 - -Kofola Škoricová
(znovuvydanie)škoricaKofola MarcipánovámandľaKofola Perníkováperník2015Kofola MarhuľovámarhuľaKofola ČokoládováčokoládaKofola Melónmelón2016 - -Kofola KokoskokosKofola Vlašský orechvlašský orech2017Kofola MalinamalinaKofola Slivka so škoricouSlivka a škoricaKofola Čierna ribezľačierna ríbezľaKofola Hruška so škoricouhruška a škorica2018Kofola OstružinaostružinaKofola MandarínkamandarínkaKofola AnanásananásKofola Grepgrapefruit2022Kofola Mäta mätaKofola Linecké pečivolinecké pečivo2023Kofola Rumovárum2024Kofola MarlenkaMarlenka

 Kokteily s Kofolou 
Najznámejším miešaným nápojom je Kofola s rumom (tiež Kofrum, Rumko, Rusko, Letecká limonáda, Študentská limonáda, Kuba v Libni, Fidel, Alofok s rumíčkom, Waryš, Čeko Libre (Chequia Libre) alebo Rebel) obsahujúca hlavné zložky Kofolu a rum (tuzemák), prípadne citrónovú šťavu. 

Kofola sa tiež môže miešať s pivom (Kaluž, Bahno, Kožuch (medveďa), Medveď, Rádler, kofola 'n' beer alebo Kofola-Bier), s tmavým pivom (Diesel; v pomere 1:1 je obľúbeným cieľovým iónovým nápojom cyklistov), červeným vínom (Špongia (po česky Houba), Bambus, Kopačka, Mičuda, Kórea, Kofola rot), vanilkovou zmrzlinou (Čierna krava), slivovicou a borovičkou (Bororo), griotkou (Čierna vdova), vodkou (Tučniak - malý panák vodky s kofolou), broskyňovou vodkou (Hopsinky), liehom (Hanspaulský sklepmister), becherovkou (B-Kofola), starou mysliveckou (Alofok s hájnym), fernetom, pepermintkou/zelenou, kávou atď.

"Divokejšími" kombináciami sú Bambus s motorom (kofola s červeným vínom plus veľký fernet), Plutonium (tiež Jumbo, Hypermičuda - rum : červené víno : kofola - 1 : 2 : 2),  Kladivo (tiež Ropucha v bahne, Ropák, Medveď, Medveď so zubami - veľký rum s malým pivom a kofolou), Turbo Diesel (kofola s tmavým pivom a rumom) alebo Harryho kokteil (kofola so zelenou, rumom a pivom).Koktejly s Kofolou, URL: http://www.bruntal.net/2004011204-koktejly-s-kofolouŽízeň je nejlepší barman, URL: http://noraxx.tripod.com/zizen.html(Ne)tradičné miešané nápoje, Nový česko-slovenský študák, r. III, č. 05-06/2009, URL: http://www.uloz.to/2185827/koktejly-jpgDrinky na leto, URL: http://pravda.newtonit.sk/default.asp?cache=300930České alkoholové míchačky. Co pili umělci a hudebníci?, Lidové noviny, 31. XII. 20010, URL: http://www.lidovky.cz/ceske-alkoholove-michacky-co-pili-umelci-a-hudebnici-fyf-/dobra-chut.asp?c=A101230_144631_dobra-chut_glu

 Referencie 

 Pozri aj 
 Kofola ČeskoSlovensko
 Coca-Cola
 Pepsi

 Iné projekty 

 Externé odkazy 
 Česká domovská stránka
 Slovenská domovská stránka
 Kofola, Vinea, Horalka, Jar a ďalší, čo prežili
 Ako vznikla Kofola. Chuť Ameriky sa zrodila v laboratóriu 

Kategória:Nealkoholické nápoje
Kategória:Kolové nápoje
Kategória:České nápoje
Kategória:Slovenské nápoje